Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: szóló 43/1999. (III. 3.) Korm. rendelet értelmében az Országos Egészségbiztosítási Pénztár két típusú háziorvosi szolgálatot különböztet meg: a területi ellátási kötelezettségû és területi ellátási kötelezettség nélküli praxisokat. Az elõbbi típus szorosan kötõdik a települési önkormányzatokhoz, míg az utóbbiak gyakorlatilag „magántevékenységet” végeznek,
Paragraph Index: 899

szóló 43/1999. (III. 3.) Korm. rendelet értelmében az Országos Egészségbiztosítási Pénztár két típusú háziorvosi szolgálatot különböztet meg: a területi ellátási kötelezettségû és területi ellátási kötelezettség nélküli praxisokat. Az elõbbi típus szorosan kötõdik a települési önkormányzatokhoz, míg az utóbbiak gyakorlatilag „magántevékenységet” végeznek, és ha betegeik száma elér egy alsó határt, az OEP finanszírozási szerzõdést köt velük. A települési önkormányzat törvényi kötelezettsége, hogy gondoskodjék a településen lakók háziorvosi, házi gyermekorvosi és fogorvosi (a továbbiakban: háziorvosi) ellátásáról. Ennek keretében kijelöli az ellátás körzeteit (földrajzi határait) és egyben gondoskodik a körzet lakosait ellátó háziorvosi szolgálat mûködtetésérõl, illetve mûködõképességének fenntartásáról. Meghatározza, hogy az adott területen a lakosok ellátását felnõtt, vegyes vagy gyermekpraxisok útján kívánja-e megoldani. Ezek a praxisok az úgynevezett területi ellátási kötelezettségû háziorvosi szolgálatok. A területi ellátási kötelezettségû háziorvosi szolgálatok esetében kiemelkedõ fontosságú a lakosok egészségügyi ellátásának folyamatos biztosítása. A szolgálat mûködtetésének körülményeit szintén az önkormányzat jogosult meghatározni, azaz eldöntheti, hogy saját maga vagy intézménye útján mûködteti a körzetet, vagy egy vállalkozással köt ellátási szerzõdést az adott feladatra. A „jogutódlással” kapcsolatos konfliktusok – így a betegnyilvántartások visszatartásának problémája is – jellemzõen a területi ellátási kötelezettségû szolgálatoknál merül fel abban az esetben, ha a praxist ellátó háziorvos elhagyja a szolgálatot és helyette egy másik orvos érkezik, vagy betöltetlenné válik a szolgálat, és így az önkormányzat kénytelen azt saját maga mûködtetni. Ezekben az esetekben a gyógyítás folyamatosságának biztosításához szükséges, hogy a „régi” orvos átadja a betegdokumentációkat „új” kollégájának. Amikor egy biztosított bejelentkezik egy adott háziorvoshoz, akkor az orvos kiállítja a „Beteg törzskartonja” c. nyomtatványt. Az érintett személy belegyezése nélkül a törzskartont más háziorvosnak hozzájárulása nélkül átadni nem lehet, de hozzájárulását vélelmezik abban az esetben, ha a választott orvos feladatait annak rendelõjében ideiglenes vagy véglegesen más háziorvos látja el. A szabad orvosválasztás elvének megfelelõen természetesen a beteg bármikor „kikérheti” törzskartonját és átviheti választott orvosához, de a gyakorlat szerint egy orvosváltás esetén a betegek többsége a gyógyító „helyhez” ragaszkodik. 2006/162/II. szám

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes